Rosie the Riveter
Rosie the Riveter, "Rosie ar riñvederez", zo un ikonenn bobl eus SUA. Un arouez eus ar c'hwec'h milion a Amerikanezed a fardas armoù ha dafar brezel e-pad an Eil Brezel-bed eo.
Geraldine Hoff Doyle (1924-2010) eo anv ar vaouez a voe implijet da batrom ar skritell. Rosies a veze graet ivez eus an holl vaouezed a laboure e labouradegoù. Daoust ma felle da 80% anezho derc'hel gant o labour, e voent lakaet da leuskel o fost labour ]d'ar baotred pa voe echu ar brezel.

Implijet e vez ivez gant gwregelourezed, ha deuet eo da vezañ arouez perzh an Amerikanezed e buhez armerzhel ar vro ivez.

Istor

E-pad an Eil Brezel-bed e voe aozet ur frapad kelaouiñ e SUA da ziskouez d'an dud e c'halle ar maouezed rivediñ, soudañ pe sevel kirri arme e-lec'h chom er gêr pe bezañ rediet da labourat e tachennoù boutin dezho evel ar gwriat dilhad.

We Can Do It!, "Gouest omp d'ober !" krouet gant J. Howard Miller evit Westinghouse e 1943 eo ar skritell vrudetañ. Ar Rosie the Riveter orin zo e gwirionez tresadenn golo Saturday Evening Post, savet gant Norman Rockwell e 1943, hag a zo o vac'hañ Mein Kampf e-keit ha m'emañ o tebriñ ur sandwich. War he barlenn e weler ur pezh pistolenn da rivediñ.

Er sevenadur

Sonerezh 
Skritell Rosie a vez gwelet e video klip Raise Your Glass gant P!nk.

C'hoari video 
Er c'hoari video Bioshock e reer "Rosies" eus mekanikoù da rivediñ hag a warez ar c'hoarezed bihan.

Notennoù

Liammoù diavaez

Rosie the Riveter World War II / Home Front National Historical Park
Rosie the Riveter e lec'hienn History Channel
Regional Oral History Office / Rosie the Riveter / WWII American Homefront Project
Kevredigezh amerikan Rosie the Riveter
 "Rosie the Riveter"
 "Rosie" e diaz skeudennoù Library of Congress
"Rosie the Riveter" a zo disheñvel diouzh "We Can Do It!"
"Rosie the Riveter - We Can Do It! - Woven Image"
Atersadenn Audrey Lyons, ur Rosie a labouras e chanterioù sevel bagoù e Brooklyn, Veterans History Project at Central Connecticut State University
Atersadenn Mary Doyle Keefe, patrom Norman Rockwell,Veterans History Project at Central Connecticut State University

Eil Brezel-bed
Sevenadur SUA
Benelouriezh